Jyrki Lumme

Jyrki Olavi Lumme (s. 16. heinäkuuta 1966 Tampere) on suomalainen uransa lopettanut jääkiekkoilija. Hän pelasi NHL:ssä vuodesta 1988 vuoteen 2003 saakka. Lumme pelasi Pohjois-Amerikassa NHL:n runkosarjassa 985 peliä sekä 105 pudotuspeliottelua. Jääkiekon maailmanmestaruuskilpailuissa häneen tarttui laulaja Sonja Lumpeeseen viittaava lempinimi Sonja, joka oli lähtöisin urheiluselostaja Juha Jokisen lausahduksista.

Jyrki Lumme teki NHL-urallaan enemmän alivoimamaaleja ja alivoimapisteitä kuin yksikään toinen suomalaispuolustaja. Kahdeksalla alivoimamaalillaan hän on kaikkien pelaajien tilaston jaetulla 15. sijalla ja 23 alivoimapisteellään tilaston 17. sijalla.

Juniorivuodet
Lumme oli jääkiekkoilijana myöhäisherännäinen. Hän pelasi Ilveksen juniorijoukkueissa, mutta murrosiässä hänen motivaationsa pelaamiseen ja etenkin harjoitteluun heikkeni. Ilveksen C-nuorissa Lumme jäi vähälle peliajalle ja hän siirtyi Kooveehen, jossa sai enemmän vastuuta ja intoutui uudelleen myös harjoittelemaan. Lumme voitti Kooveessä A-nuorten Suomen-mestaruuden 1984. Vuotta myöhemmin Ilves poimi Lumpeen edustusjoukkueeseensa.

SM-liigassa
Lumme debytoi Ilveksen liigajoukkueessa kauden 1985–1986 alussa. Ensimmäisellä kaudella rooli jäi pieneksi, mutta jo toisellaan Lumme teki 24 tehopistettä 43 ottelussa ja kolmannellaan 30.

Lumme oli kookas ja voimakas ja ampui lujaa, ja hänen mailatekniikkansa oli harvinaisen hyvä. Hän hyökkäsi innokkaasti ja esitti alimpanakin miehenä näyttäviä harhautuksia, mistä valmentajat eivät aina pitäneet.

NHL:n työsulun aikana kaudella 1994–1995 Lumme pelasi Ilveksessä 12 ottelua.

NHL
Montreal Canadiens varasi Lumpeen vuonna 1986 kolmannella kierroksella numerolla 57. Hän siirtyi NHL:ään syksyllä 1988 ja pelasi Canadiensissa 75 ottelua kahden kauden aikana, kunnes hänet kaudella 1989–1990 kaupattiin Vancouver Canucksiin.

Canucksissa Lumme nousi nopeasti joukkueen parhaaksi hyökkääväksi puolustajaksi voittaen useilla kausilla joukkueen puolustajien pistepörssin. Kauden 1993–1994 päätteeksi Lumme pääsi pelaamaan Stanley Cupin loppuotteluihin. Vancouver kuitenkin hävisi New York Rangersia vastaan pelatun finaalisarjan.

Lumme siirtyi vuonna 1998 Phoenix Coyotesiin, josta jatkoi vuonna 2001 Dallas Starsiin ja vielä saman kauden aikana Toronto Maple Leafsiin, jossa hän pelasi vielä kauden 2002–2003

Paluu SM-liigaan
Kausi 2002–2003 näytti jäävän Lumpeen uran viimeiseksi. Hän oli kaksi kautta pelaamatta ja ehti jo ilmoittaa lopettamisestaan. Vuonna 2005 Lumme kuitenkin teki päätöksen uransa jatkosta ja palasi vielä SM-liigaan: hän pelasi osan kausista 2005–2006 ja 2006–2007 kasvattajaseurassaan Tampereen Ilveksessä.

pienoiskuva|vasen|Lumme (nro. 4) vuoden 2006 pudotuspelien puolivälierissä HPK:ta vastaan.

Uran jälkeen
Pelatessaan Phoenix Coyotesissa vuonna 2000 Lumme hankki osuuden tuolloin yhtiöitetystä Tampereen Ilveksen liigajoukkueesta.

Huomionosoitukset
Lumme aateloitiin 2008 Jääkiekkoleijona-numerolla 196.Jyrki Lumme – Jääkiekkoleijonat 

Vuonna 2010 hänet nostettiin Vancouver Canucksin kautta aikojen tähdistöjoukkueeseen, jonka TSN julkaisi 20. lokakuuta 2010. Muita suomalaisia joukkueeseen ei valittu, mutta ruotsalaisia oli neljä: Daniel ja Henrik Sedin, Markus Näslund ja Mattias Öhlund.http://www.iltasanomat.fi/urheilu/uutinen.asp?id=2266800 

Kanadalainen rockyhtye Glenn Ford & The Piers on tehnyt laulun "What's Wrong with Lumme?"

Tilastot
 1983–1984  KooVee  Juniori  28  5  4  9  61  –  –  –  –  –              1984–1985  KooVee  II divisioona  30  6  4  10  44                     KooVee  Juniori  –  –  –  –  –  –  –  –  –  –              1985–1986  Ilves  SM-liiga  31  1  4  5  4  –  –  –  –  –        JMM  7  1  4  5  2   Ilves  Jr. A SM-sarja  6  3  3  6  6  4  0  0  0  8              1986–1987  Ilves  SM-liiga  43  12  12  24  52  –  –  –  –  –                Ilves  Jr. A SM-sarja  1  0  1  1  6  1  1  0  1  6              1987–1988  Ilves  SM-liiga  43  8  22  30  75  4  0  1  1  2        OK  6  0  1  1  2 1988–1989  Montreal Canadiens  NHL  21  1  3  4  10  –  –  –  –  –                Sherbrooke Canadiens  AHL  26  4  11  15  10  6  1  3  4  4              1989–1990  Montreal Canadiens  NHL  54  1  19  20  41  –  –  –  –  –        MM  10  3  4  7  6   Vancouver Canucks  NHL  11  3  7  10  8  –  –  –  –  –              1990–1991  Vancouver Canucks  NHL  80  5  27  32  59  6  2  3  5  0        MM  10  0  7  7  12 1991–1992  Vancouver Canucks  NHL  75  12  32  44  65  13  2  3  5  4        KC  6  0  2  2  8 1992–1993  Vancouver Canucks  NHL  74  8  36  44  55  12  0  5  5  6              1993–1994  Vancouver Canucks  NHL  83  13  42  55  50  24  2  11  13  16              1994–1995  Ilves  SM-liiga  12  4  4  8  24  –  –  –  –  –              1994–1995  Vancouver Canucks  NHL  36  5  12  17  26  11  2  6  8  8              1995–1996  Vancouver Canucks  NHL  80  17  37  54  50  6  1  3  4  2        MM  1  0  0  0  0 1996–1997  Vancouver Canucks  NHL  66  11  24  35  32  –  –  –  –  –        WC  4  2  1  3  4                    MM  8  0  3  3  4 1997–1998  Vancouver Canucks  NHL  74  9  21  30  34  –  –  –  –  –        OK  6  1  0  1  16 1998–1999  Phoenix Coyotes  NHL  60  7  21  28  34  7  0  1  1  6              1999–2000  Phoenix Coyotes  NHL  74  8  32  40  44  5  0  1  1  2        MM  9  2  3  5  4 2000–2001  Phoenix Coyotes  NHL  58  4  21  25  44  –  –  –  –  –              2001–2002  Dallas Stars  NHL  15  0  1  1  4  –  –  –  –  –        OK  4  0  1  1  0   Toronto Maple Leafs  NHL  51  4  8  12  18  14  0  0  0  4         2002–2003  Toronto Maple Leafs  NHL  73  6  11  17  46  7  0  2  2  4              2003–2004  Ei pelannut   –  –  –  –  –  –  –  –  –  –              2004–2005  Ei pelannut   –  –  –  –  –  –  –  –  –  –              2005–2006  Ilves  SM-liiga  45  6  12  18  118  4  0  0  0  6              2006–2007  Ilves  SM-liiga  22  3  8  11  28  3  0  2  2  6              6 kautta  yhteensä  SM-liiga  196  34  62  96  301  15  0  3  3  22 15 kautta  yhteensä  NHL  985  114  354  468  620  105  9  35  44  50

Lähteet
 Jyrki Lumme nhlfinns.com:ssa


Viitteet

Aiheesta muualla

 Ylen Elävä arkisto: Legendaarinen liukuja Jyrki Lumme
Lummen tiedot Jääkiekkomuseon sivuilla.

Luokka:Suomalaiset jääkiekkoilijat
Luokka:Suomalaiset olympiamitalistit
Luokka:Montreal Canadiensin varaamat pelaajat
Luokka:Vuonna 1966 syntyneet
Luokka:Elävät henkilöt
Luokka:Seulonnan keskeiset artikkelit